इस पूरे मामले में पूर्व केन्द्रीय मंत्री प्रदीप जैन आदित्य ने कहा कि उन पर और जनता पर जो मुकद्मा लिखा गया है। वह गलत है। सीसीटीवी दिखा लिये जाये। यदि उन्होंने किसी भी सिपाही के साथ अभद्रता और मारपीट व लूटपाट की है तो वह फांसी पर भी चढ़ने को तैयार हैं। थाने के बाहर बड़ी संख्या में लोग बैठकर शव को रखकर प्रर्दशन कर रहे थे। घटना के तीन घंटे बाद वह वहां वहां पहुंचे और भीड़ को समझाने का प्रयास किया। पीड़ितों का आरोप था कि मृतक की पुलिस उत्पीड़न से मौत हुई है। ऐसा नहीं है कि यहां वह अकेले हो। उनके अलावा भाजपा से पूर्व शिक्षा मंत्री रविन्द्र शुक्ल समेत अन्य भी मौजदू थे। सभी ने उस तनावपूर्ण स्थिति को खत्म कराने का प्रयास किया था। सवाल का जवाब देते हुए उन्होंने कहा कि सइयां भए कोतवाल तो फिर डर काहे का। जिसकी लाठी उसकी भैंस। भारतीय जनता पार्टी की सरकार है वह जैसा करना चाहे वैसा कर सकती है। अंग्रेजों के शासन में देखते थे कि किस तरह जलिया वाला कांड हुआ था और किस प्रकार बेगुनाहों की आवाज को दबाया गया था। ठीक उसी प्रकार का दौर आज सामने आया है। जब गरीब अपनी आवाज उठाने जाते है तो प्रशासन उन पर संगीन और खतरनाक धाराओं में मामला दर्ज कर आवाज दबाने का प्रयास करता है। वह निर्दोशों के साथ कानूनी लड़ाई लड़ेगें। वह उच्चाधिकारियों से आस रखते है कि वह इसकी सीबीआई जांच करायेंगे।